Dogo Argentina

Dogo Argentina ialah satu baka anjing besar Argentina daripada jenis mastif. Ia dibiakbakakan pada awal abad kedua puluh di Córdoba di Argentina tengah, terutamanya untuk pemburuan buruan besar seperti pekari, babi hutan, dan puma. Ternakan asasi termasuk anjing laga Cordoba yang kini pupus, iaitu anjing lagi daripada jenis buldog, seekor bulterier, dan seekor mastif Pyrénées.

Sejarah
Pada tahun 1920-an, Antonio Nores Martinez, seorang pelajar muda di Córdoba di Argentina tengah, berangkat bersama dengan abang beliau Augustin Nores Martinez untuk menghasilkan baka baharu anjing pemburu buruan besar, terutamanya babi hutan. Beliau menginginkan anjing yang mempunyai kualiti pertempuran pada anjing laga lama Cordoba, tetapi dengan saiz dan kekuatan lebih besar. Beliau bermula dengan seekor bulterier betina dengan kemampuan pertarungan agak tinggi, yang dibiakbakakan oleh beliau dengan seekor anjing laga berompok daripada jenis buldog. Beliau memilih dan membiakbakakan anak-anak anjing itu, dengan memilih warna bulu putih dan menolak mana-mana haiwan yang retrognatus (berahang pendek). Pada generasi kelapan, beliau memperkenalkan seekor mastif Pyrénées betina; menjelang generasi kedua belas, anjing-anjing beliau membiak dengan benar. Anjing-anjing tersebut menjadi terkenal kerana kejayaan dalam gelanggang. Nores Martinez kemudian memperkenalkan persilangan dengan pelbagai anjing lain termasuk anjing pemburu serigala Ireland, bokser, anjing besar Denmark, bulterier, dogue Bordeaux, dan mastif Sepanyol.

Pada tahun 1947, beliau mempersembahkan baka beliau kepada Club de Cazadores ("Kelab Pemburu") Buenos Aires; pada tahun 1948, piawaian baka diterbitkan dalam majalah Diana. Antonio Nores Martinez dibunuh pada tahun 1956; walau bagaimanapun, Augustin, kini seorang duta besar antarabangsa, kemudian terus mempromosikan dogo Argentina semasa pengembaraan beliau.

Dogo Argentina diterima secara muktamad oleh Persekutuan Kinologi Antarabangsa pada tahun 1973.

Ciri
Dogo Argentina ialah anjing besar: berat untuk jantan ialah kira-kira , untuk betina kurang sedikit; ketinggian pada paras kelasa adalah dalam julat  untuk betina dan  untuk jantan. Panjang tubuhnya lebih besar sedikit daripada ketinggian pada paras kelasa, sehingga maksimum sepersepuluh lagi.

Lapis bulunya pendek dan sentiasa putih. Satu tompok hitam atau berwarna gelap tunggal pada kepala boleh diterima selagi tidak lebih besar daripada sepersepuluh saiz kepala. Muncungnya lebih kurang sama panjang dengan tengkorak.

Seperti banyak baka lain, dogo Argentina mempunyai sesetengah kecenderungan genetik terhadap kepekakan kongenital; ia juga terdedah terhadap kelumpuhan larinks/polineuropati kompleks. Anjing ini biasanya hidup sehingga usia 10 hingga 12 tahun.

Kegunaan
Dogo Argentina dibela terutamanya untuk memburu buruan besar seperti pekari, babi hutan, dan puma. Ia mempunyai hidung bagus, dan kelajuan elok, dan stamina baik; ia kadang-kadang dapat dilatih untuk kerja polis atau tentera.

Peraturan
Pemilikan anjing baka ini diharamkan atau dibatasi di sesetengah negara, termasuk Australia, Austria (Niederösterreich, Vienna, dan Vorarlberg), Kepulauan Cayman, Cyprus, Hong Kong, Malaysia, New Zealand, Norway, Turki, dan United Kingdom.

Catatan

Rujukan

Kategori:Baka anjing
Kategori:Baka anjing berasal dari Argentina
Kategori:Baka FCI
Kategori:Anjing tangkap
Kategori:Anjing pemburu